Andersons volley-perle på overtid reddet Lillestrøm
Det var bare minutter igjen av tilleggstiden da Mathis Bolly slo et godt innlegg fra venstre. Bjørn Helge Riise bommet på ballen og Johan Anderson brukte en berøring før han banket ballen i lengste hjørne bak Clark i Høneføss-målet. Før det så det ut til at Hønefoss skulle ta tre viktige poeng i tetstriden. Da var det gått 63 minutter og Hønefoss utnyttet en feil av midtbanespillerne Guy Roger Toindouba og Ohi Omoijuanfo. Riski avanserte med ballen og skjøt godt og velplassert i Sead Ramovic ' venstre hjørne fra drøye 20 meter. Rundt kvarteret før, like etter pause hadde Erling Knudtzon gjort det han har gjort så mange ganger etter at han ble flyttet opp som spiss i Lillestrøm-laget. Et godt forarbeid av Palmi Rafn Palmason og Petter Vaagan Moen sørget for at Erling Knudtzon nokså alene fikk pirket inn utligningen fra kort hold. Da kampen bare var 13 minutter gammel sendte Alexander Groven i vei et innlegg fra venstresiden som ble klarert til corner. Til tross for at Kristjan Örn Sigurdsson er en av de mest hodesterke spillerne til bortelaget, fikk han stå merkelig upresset inne i feltet og styre inn ledelsen i en tam start av begge lag på Åråsen. Lillestrøm forsøkte å svare den resterende halvtimen, men et displinert Hønefoss stengte rommene og gjestene fikk i stedet kampen inn i sitt spor der de kunne ligge og kontre. Det ble likevel ingen store sjanser noen veier og lagene gikk til pause med et greit 1-0-resultat.
(LSK - Hønefoss 2 - 2) Da det så ut som hjemmelaget slapp opp for ideer dukket innbytter Johan Andersson opp og banket inn en viktig utligning på overtid.